Міхаіл Рыгоравіч Чыжэўскі

{{Навуковец 
 |Імя                  = Міхаіл Рыгоравіч Чыжэўскі
 |Арыгінал імя         = 
 |Фота                 = 
 |Шырыня               = 
 |Подпіс               = 
 |Месца нараджэння     =
 |Навуковая сфера      = земляробства
 |Месца працы          = Маскоўская сельскагаспадарчая акадэмія імя К. А. Ціміразева, Маскоўскі інстытут аграхіміі і глебазнаўства
 |Навуковая ступень    = 
 |Навуковае званне     = , 
 |Альма-матэр          = Маскоўская сельскагаспадарчая акадэмія імя К. А. Ціміразева
 |Навуковы кіраўнік    = Васіль Робертавіч Вільямс
 |Знакамітыя вучні     = 
 |Вядомы як            = 
 |Вядомая як           = 
 |Узнагароды і прэміі  = 
{ style="background:transparent"
     
-
   
}
 |Роспіс               = 
 |Шырыня роспісу       = 
 |Сайт                 = 
 |Вікікрыніцы          = 
}}
**Міхаіл Рыгоравіч Чыжэ́ўскі** (, Добруш — ) — вучоны ў галіне земляробства, доктар сельскагаспадарчых навук (1950), член-карэспандэнт Акадэміі навук БССР (1940), прафесар (1934).

## Біяграфія 
М. Р. Чыжэўскі нарадзіўся ў пасёлку Добруш Магілёўскай губерні (сучасны горад, раённы цэнтр у Гомельскай вобласці Беларусі). Атрымаўшы пачатковую адукацыю, у 1910 годзе паступіў працаваць на Добрушскую пісчапапяровую фабрыку. У 1915 годзе быў прызваны на службу ў армію, потым служыў у Чырвонай Арміі. Пасля звальнення са службы экстэрнам здаў экзамены за курс сярэдняй школы, працаваў настаўнікам пачатковай школы. У 1919 годзе фабрычным камітэтам Добрушскай папяровай фабрыкі быў накіраваны у Ціміразеўскую сельскагаспадарчую акадэмію ў Маскве, якую скончыў у 1923 годзе. Быў пакінуты практыкантам на доследным полі акадэміі, потым залічаны аналітыкам у лабараторыю глебазнаўства на кафедры акадэміка В. Р. Вільямса. У 1929 годзе зацверджаны дацэнтам гэтай кафедры, з 1933 года — прафесар. Адначасова з 1933 г. М. Р. Чыжэўскі займаў пасаду загадчыка кафедрай агульнага земляробства і глебазнаўства Камуністычнага ўніверсітэта імя Свярдлова і працаваў ва Усесаюзным інстытуце сельгасмашынабудавання. У 1937 годзе прымаў удзел у стварэнні Глебава-агранамічнай станцыі імя В. Р. Вільямса, якой потым і кіраваў. У 1940 годзе М. Р. Чыжэўскі абраны членам-карэспандэнтам Акадэміі навук БССР, у 1950 годзе ён абараніў доктарскую дысертацыю.

## Навуковая дзейнасць 
М. Р. Чыжэўскаму належаць навуковыя працы па асваенні севазвароту, сістэме і механізацыі апрацоўкі глебы, павышэнню ўрадлівасці дзярнова-падзолістых глебаў. Прымаў удзел у шэрагу навуковых экспедыцый і экскурсій па даследаванню глебаў на тэрыторыі Беларусі. Займаўся распрацоўкай пытанняў фізікі глебаў, упершыню эксперыментальна вызначыў іх здольнасць паглынаць аніёны азотнай і фосфарнай кіслаты. Распрацаваў метад вызначэння трываласці будовы глебы ў сувязі з яе механічнай апрацоўкай. Пад кіраўніцтвам М. І. Чыжаўскага абаронена 30 кандыдацкіх дысертацый.

Па матэрыялам даследавання вучонага апублікавана больш за 70 навуковых прац, у тым ліку 3 манаграфіі. Сярод апублікаванага:
* «К теории получения высоких урожаев» (1942),
* «Введение в освоение правильных севооборотов в колхозах» (1948)
* «Условия получения высоких урожаев» (1955),
* «Агротехника полевых культур» (1945),
* «Обработка почвы» (1950),
* «Земледелие с основами почвоведения» (1959, 2-е выданне, у сааўтарстве) і інш.

## Узнагароды 
* Ордэн Леніна
* 2 ордэны Працоўнага Чырвонага Сцяга
* Медаль «За працоўную адзнаку»
* Медаль «За доблесную працу ў Вялікай Айчыннай вайне 1941—1945 гг.»

## Крыніцы 
## Літаратура 
* 
* 
* 

## Спасылкі 
* Член-карэспандэнт ЧЫЖЭЎСКІ Міхаіл Рыгоравіч // Нацыянальная акадэмія навук Беларусі
* Михаил Григорьевич Чижевский (К 115-летию со дня рождения) // Весці Нацыянальнай акадэміі навук Беларусі, № 1 2011. Серыя аграрных навук
* Міхаіл Рыгоравіч Чыжэўскі ў базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Выпускнікі РДАУ-МСГА імя К. А. Ціміразева
Катэгорыя:Глебазнаўцы СССР